# E E L N Õ U

## NARVA LINNAVALITSUS

#### K O R R A L D U S

Narva .\_\_\_.2023. a nr \_\_\_\_\_ -k

**Narva Noorte Meremeeste Klubi õppe- ja toitlustamistasude kehtestamine**

1. **Asjaolud ja menetluse käik**

Kehtestatakse uued Narva Noorte Meremeeste Klubi õppetasu suurused, mis on kehtivatest õppetasu suurustest suuremad alaealistele 54% võrra ja täiskasvanutele 82% võrra. Õppetasu suurendamine on ajendatud Narva Noorte Meremeeste Klubi majanduskulude märgatavast suurenemisest ja vajadusest katta huvikooli ülalpidamisega seotud kulud. Õppetasu suuruste muutmise tagajärjel suureneb Narva linna aastane tulueelarve ca 10 000 euro võrra.

1. **Õiguslikud alused**
2. Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.
3. Haldusmenetluse seaduse § 68 lõige 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
4. **Otsus**
5. Kehtestada Narva Noorte Meremeeste Klubi õppetasu alaealistele 20,00 eurot kuus ja täiskasvanutele 40,00 eurot kuus.
6. Õppetasu tasutakse üheksa kuu vältel.
7. Kehtestada Narva Noorte Meremeeste Klubi matkadel ja laagrites toitlustamiskulude osaliseks katmiseks võetava toitlustamistasu 7,00 eurot ööpäevas.
8. Narva Noorte Meremeeste Klubi direktoril on õigus vabastada õppe- ja toitlustamistasust vähekindlustatud perekonnad. Vastav vabastamise otsus langetatakse Narva linna Sotsiaalabiameti abivajaduse hinnangu alusel.

1. **Rakendussätted**
2. Korraldus jõustub 01.02.2024.
3. Tunnistatakse kehtetuks Narva Linnavalitsuse 07.12.2022. a korraldus nr 896-k „Narva Noorte Meremeeste Klubi õppe- ja toitlustamistasude kehtestamine“.
4. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Jaan Toots

Linnapea Üllar Kaljuste Linnasekretär